Diari Oficial de la Generalitat Valenciana


Sumari del DOGV 8806, del 07-05-2020 (2020/3240)

ACORD de 30 d'abril de 2020, del Consell, pel qual s'autoritzen determinades transferències de crèdit entre seccions i capítols, per un import total de 59.428.998 d'euros, per a la inclusió d'una línia de subvenció per a la concessió directa d'ajudes econòmiques als treballadors i les treballadores amb rendes baixes afectats per expedients de regulació temporal d'ocupació com a conseqüència de la paralització econòmica per la Covid-19, en l'annex de transferències i subvencions corrents del programa 315.10, Condicions de treball i administració de les relacions laborals, i dotar-la amb 48.309.913 d'euros, així com la modificació del pressupost de l'EVHA i d'FGV (exp. 06-007/20-036).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8806

Data del DOGV
:   07-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3240


Data del document
:   30-04-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 d'abril de 2020, del Consell, pel qual s'autoritzen determinades transferències de crèdit entre seccions i capítols, per un import total de 15.182.004 d'euros, per a la inclusió d'una línia de subvenció per a la concessió directa d'ajudes econòmiques als treballadors i les treballadores amb rendes baixes afectats per expedients de regulació temporal d'ocupació com a conseqüència de la paralització econòmica per la Covid-19, en l'annex de transferències i subvencions corrents del programa 315.10, Condicions de treball i administració de les relacions laborals, i dotar-la amb 85.226.161 d'euros, així com la modificació del pressupost de l'EVHA i d'FGV (exp. 06-007/20-036). [2020/3240]  
  
Com a conseqüència de l'emergència de salut pública ocasionada per la Covid-19, el Govern d'Espanya ha declarat l'estat d'alarma en tot el territori nacional mitjançant el Reial decret 463/2020, de 14 de març.  
  
L'impacte que està tenint aquesta situació excepcional i la ràpida paràlisi de l'activitat que està afectant amplis sectors de la nostra economia obliguen les administracions públiques, en l'àmbit de les seues competències, a adoptar amb la màxima celeritat les mesures tendents a pal·liar els efectes que està patint la nostra societat, entre aquestes les d'atenuar els efectes de la brusca disminució d'ingressos dels subjectes econòmics més vulnerables.  
Un dels col·lectius que més poden patir aquesta crisi són els treballadors i les treballadores per compte d'altri, amb rendes baixes. El 17 de març de 2020, el Govern d'Espanya, a través del Reial decret llei 8/2020, de mesures urgents extraordinàries per a fer front a l'impacte econòmic i social de la Covid-19, va establir mesures de flexibilització dels mecanismes d'ajust temporal d'activitat per a prioritzar el manteniment de l'ocupació sobre l'extinció dels contractes.  
Des de la Generalitat es pretén coadjuvar en aquest marc de mesures amb la finalitat de reduir els efectes negatius que les suspensions temporals dels contractes tenen sobre els treballadors i les treballadores amb rendes baixes que presten serveis en empreses radicades a la Comunitat Valenciana; per a això el 10 d'abril de 2020 es va aprovar el Decret llei 3/2020, de mesures urgents per a establir ajudes econòmiques als treballadors i les treballadores afectats per un ERTO i als que han reduït la jornada laboral per conciliació familiar amb motiu de la declaració de l'estat d'alarma per la crisi sanitària provocada per la Covid-19.  
  
Segons el que es preveu en el decret llei esmentat, per concórrer circumstàncies singulars i raons d'interès públic, social, econòmic i humanitari que dificulten la convocatòria de les ajudes, es concediran de manera directa, en aplicació del que es preveu en l'article 22.2.c de la Llei 38/2003, de 17 de novembre, general de subvencions, en relació amb els apartats 2 i 3 de l'article 28, i l'article 168.1.C de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en l'article 4 del Decret llei 3/2020, s'estableix l'import global màxim d'aquestes en 33.106.702 d'euros, que s'imputaran al capítol 4 del programa 315.10, Condicions de treball i administració de les relacions laborals.  
A aquest efecte, i considerant que el Consell, en la sessió del passat 24 d'abril, va aprovar per decret les bases reguladores de concessió directa de les ajudes, és procedent tramitar les modificacions pressupostàries per a la inclusió i dotació de la línia que done cobertura a les ajudes en l'annex de transferències i subvencions corrents del programa 315.10 de la Conselleria d'Economia Sostenible, Sectors Productius, Comerç i Turisme. Per a això, atenent el que es preveu en l'article 4.3 i en la disposició addicional única del Decret llei 3/2020, es proposa destinar disponibilitats existents en diferents línies i projectes d'altres programes i seccions pressupostàries, que inclouen projectes financers i transferències de capital, així com la modificació dels pressupostos de les entitats EVHA i FGV.  
A aquest efecte, i en virtut del que es disposa en l'article 168.1.C de la Llei 1/2015, de 6 de febrer; en l'article 4.3 i en la disposició addicional única del Decret llei 3/2020, del Consell, i en els articles 21, 23 i 26 de la Llei 10/2019, de 27 de febrer, de pressupostos de la Generalitat per a l'exercici 2020, a proposta del conseller d'Hisenda i Model Econòmic, el Consell, prèvia deliberació, en la reunió de 30 d'abril de 2020,  
  
  
  
ACORDA  
  
Primer  
Autoritzar una minoració de crèdit en les línies de subvenció i transferències dels programes i pels imports que es detallen a continuació i que afecten els seus fons propis no condicionats:  
Segon  
Autoritzar una minoració de la dotació del projecte financers PB006, de l'annex d'operacions financeres del programa 751.10, Ordenació i promoció del turisme, d'acord amb el detall següent:  
  
Tercer  
Autoritzar una minoració de crèdit en les aplicacions i pels imports que es detallen a continuació:  
  
Aplicació Import  
23.51.67.025.44.9 1.350.000,00  
72.13.26.469.10.5 3.000.000,00  
96.35.12.347.48.4 9.000.000,00  
77.79.21.489.26.2 08.042.811,00  
61.75.92.146.01.6 5.000.000,00  
76.13.87.613.44.3 500.000,00  
01.42.58.504.65.5 150.000,00  
Total minoracions 13.477.863,00  
  
  
  
Quart  
Autoritzar un augment de crèdit en l'aplicació 22.23.64.456.58.7 per import de 59.997.121,00 d'euros, per a donar cobertura a la inclusió en el seu annex de transferències i subvencions corrents, d'una línia de subvenció de concessió directa per l'import i amb les dades descriptives que es detallen a continuació:  
  
Codi S0534 Denominació: ajudes urgents a persones treballadores de rendes baixes afectades per ERTO derivat de la Covid-19.  
Import: 64.571.576 Beneficiaris previstos: els treballadors i les treballadores amb rendes baixes, afectats per expedient de regulació temporal d'ocupació amb suspensió total de contracte de treball, a conseqüència de la Covid-19.  
Regulació: concessió directa art. 168.1.c) Llei 1/2015, de 6 de febrer. Decret Consell Descripció i finalitat: ajudes urgents als treballadors i les treballadores per compte d'altri, de rendes baixes, afectades per expedient de regulació temporal d'ocupació amb suspensió total de contracte de treball, per causes derivades de la Covid-19, en centres de treball de la Comunitat Valenciana.   
Publicar dades NO Aportació Generalitat: 87.217.213,00  
 Aportació externa: 0  
  
  
  
Cinqué  
Com a conseqüència de les modificacions autoritzades en les línies X0006, que finança les inversions de Ferrocarrils de la Generalitat Valenciana (FGV), i les línies X1724, X1725, X8281 i X8288, totes destinades a finançar inversions de l'Entitat Valenciana d'Habitatge i Sòl (EVHA), es modifica el pressupost de totes dues entitats d'acord amb el detall següent:  
1. Pressupost de Ferrocarrils de la Generalitat Valenciana (FGV)  
a) Es minora en el seu pressupost d'ingressos, capítol 7, Transferències de capital, per un import de 3.000.000,00 d'euros.  
b) Es minora en el seu pressupost de despeses el capítol 6, Inversions reals, per un import de 3.000.000,00 d'euros.  
2. Pressupost de l'Entitat Valenciana d'Habitatge i Sòl (EVHA)  
  
a) Es minora en el seu pressupost d'ingressos, capítol 7, Transferències de capital, per un import de 5.000.000,00 d'euros.  
b) Es minora en el seu pressupost de despeses el capítol 6, Inversions reals, per un import de 5.000.000,00 d'euros.  
  
València, 30 d'abril de 2020  
  
La consellera secretària,  
MÓNICA OLTRA JARQUE